Pahumaan sabagai ikusistim disambat ulih saikung ahli antropologi bakabangsaan Amirika Serikat, Geertz yakni pahumaan sangat stabil atawa tahan lawas. Pahumaan kawa tarus mahasilakan panenan nang bulih disambat kada bakurang matan tahun ka tahun, bahkaan rancak dua kali satahun. Peranan banyu di dalam ikusistim pahumaan bapangaruh banar tarhadap dinamika kahidupan pahumaan. Disini, karakter tanah tropis nang tipis diatasi lawan mamasuakan zat hara ka pahumaan lawan banyu irigasi hagan manggantiakan zat makanan nang diambil matan tanah; panyarapan nitrogen ulih ganggang hijau-biru nang bakambang biak dalam banyu panas; pambusukan kimiawi bakteri matan bahan urganik, tarmasuk sisa-sisa tanaman nang sudah dituai tatinggal dalam banyu; pangisian angin pada tanah lawan garakan banyu pahumaan nang bagimitan; wan tantu saja lawa pungsi-pungsi ikulugis lainnya nang digawi ulih irigasi baluman dikatahui